РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/85-24

23. јул 2024. године

Б е о г р а д

ЗАПИСНИК

СА ДЕСЕТЕ СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 23. ЈУЛА 2024. ГОДИНЕ

Седница је почела у 15,15 часова.

Седници је, сагласно члану 70. став 1. алинеја прва Пословника Народне скупштине, председавао Миленко Јованов, председник Одбора.

Седници су присуствовали чланови Одбора: Оља Петровић, Милољуб Албијанић, Дане Станојчић, Александар Југовић, Горан Милић, Стефан Китановић, Ђорђе Комленски, Бранимир Јовановић, Јелена Милошевић и Стефан Јањић.

Седници нису присуствовали чланови Одбора: Игор Д. Јакшић, Снежана Пауновић, Бранко Лукић, Мирослав Алексић и Драгана Ракић.

Седници су присуствовали заменици чланова Одбора: Ненад Крстић, заменик члана Игора Д. Јакшића, Марко Милошевић, заменик Снежане Пауновић и Урош Ђокић, заменик Мирослава Алексића.

На предлог председника, Одбор је једногласно утврдио следећи

Д н е в н и р е д:

- усвајање записника са Девете седнице Одбора -

1. Разматрање Решења Републичке изборне комисије о додели мандата народног посланика ради попуне упражњених посланичких места у Народној скупштини (03 број 113-1771/24 од 23. јула 2024. године);

2. Разматрање захтева Данета Станојчића, народног посланика, за прибављање позитивног мишљења за обављање друге јавне функције (21 број: 02-1680/24 од 11. јула 2024. године).

Пре преласка на рад по утврђеном дневном реду, Одбор је, већином гласова, без примедаба, усвојио записник са Девете седнице Одбора.

\* \* \*

**Прва тачка дневног реда**: Разматрање Решења Републичке изборне комисије о додели мандата народног посланика ради попуне упражњених посланичких места у Народној скупштини

Председник је упознао чланове Одбора да је достављено Решење Републичке изборне комисије о додели мандата Весни Станковић, Здравку Младеновићу и Сабири Хаџиавдић, као и Уверења о избору за народног посланика за именоване.

Подсетио је да је Одбор, у складу са одредбама члана 199. Пословника, овлашћен да изврши увид у Решење Републичке изборне комисије и Уверења о избору народног посланика, ради утврђивања истоветности података.

Дискусије није било.

Одбор је, на предлог председника, једногласно усвојио и Народној скупштини поднео следећи

И З В Е Ш Т А Ј

Одбор је констатовао да су престанком мандата народним посланицима Ивани Николић и др Владимиру Орлићу, изабраним са Изборне листе „АЛЕКСАНДАР ВУЧИЋ - Србија не сме да стане“ и Рејхану Куртовићу, изабраном са Изборне листе „USAME ZUKORLIĆ – UJEDINJENI ZA PRAVDU – STRANKA PRAVDE I POMIRENJA - BOŠNJACI SANDŽAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI / УСАМЕ ЗУКОРЛИЋ – УЈЕДИЊЕНИ ЗА ПРАВДУ – СТРАНКА ПРАВДЕ И ПОМИРЕЊА – БОШЊАЦИ САНЏАКА, ТОМИСЛАВ ЖИГМАНОВ - ДЕМОКРАТСКИ САВЕЗ ХРВАТА У ВОЈВОДИНИ“, остала упражњена посланичка места у Народној скупштини, у складу са одредбом члана 131. Закона о избору народних посланика.

Када народном посланику мандат престане пре него што се потврде мандати за две трећине народних посланика из наредног сазива, мандат се додељује кандидату са изборне листе на начин утврђен у чл. 134. и 135. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Решење Републичке изборне комисије и Уверења о избору народних посланика Весне Станковић и Здравка Младеновића, изабраних са Изборне листе „АЛЕКСАНДАР ВУЧИЋ - Србија не сме да стане“ и Сабире Хаџиавдић, изабране са Изборне листе „USAME ZUKORLIĆ – UJEDINJENI ZA PRAVDU – STRANKA PRAVDE I POMIRENJA - BOŠNJACI SANDŽAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI / УСАМЕ ЗУКОРЛИЋ - УЈЕДИЊЕНИ ЗА ПРАВДУ – СТРАНКА ПРАВДЕ И ПОМИРЕЊА – БОШЊАЦИ САНЏАКА, ТОМИСЛАВ ЖИГМАНОВ - ДЕМОКРАТСКИ САВЕЗ ХРВАТА У ВОЈВОДИНИ“, и утврдио да су подаци о избору народних посланика истоветни са подацима из Решења Републичке изборне комисије, чиме су се стекли услови за потврђивање мандата именованим народним посланицима.

Одбор предлаже да Народна скупштина одмах по пријему овог извештаја, констатује потврђивање мандата Весни Станковић, Здравку Младеновићу и Сабири Хаџиавдић, новоизабраним народним посланицима.

За известиоца Одбора на седници Народне скупштине одређен је Миленко Јованов, председник Одбора.

**ДРУГА ТАЧКА ДНЕВНОГ РЕДА:** Разматрање захтева Данета Станојчића, народног посланика, за прибављање позитивног мишљења за обављање друге јавне функције

Председник је упознао присутне да је Дане Станојчић поднео захтев за прибављање позитивног мишљења, да уз функцију народног посланика обавља и функцију заменика председника Скупштине општине Врњачка Бања.

Јелена Милошевић је напоменула да у конкретном случају нема сукоба интереса будући да обе функције припадају законодавној грани власти (на републичком и локаланом нивоу),те да ће из тог разлога гласати за давање позитивног мишљења.

Одбор је, на предлог председника, већином гласова прихватио захтев и дао позитивно мишљење Данету Станојчићу да уз функцију народног посланика обавља и функцију заменика председника Скупштине општине Врњачка Бања.

\*\*\*

Седница је завршена у 15,25 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић Миленко Јованов